मुम्बई। नृत्य निर्देशक रेमो डिसूजा का कहना है कि वह प्रभु देवा के बिना फिल्म 'एबीसीडी : ऐनीबॉडी कैन डांस' का निर्माण नहीं कर सकते थे। वह इन दिनों फिल्म के प्रचार में व्यस्त हैं। यह रेमो के निर्देशन में बनी दूसरी फिल्म है। रेमो ने आईएएनएस को बताया, "मैं इस फिल्म के निर्माण के लिए प्रभु देवा की बजाय किसी ओर के बारे में सोच भी नहीं सकता। मैं उनके बिना यह फिल्म नहीं बना सकता था। मुझे खुशी है कि वह किरदार निभाने के लिए तैयार हुए। वह शानदार नर्तक और अद्भुत इंसान हैं।"